Den 26. juli 1953 deltok han i Fidel Castros mislykkede angrep på militærleiren Moncada i Santiago de Cuba i et forsøk på å starte en revolusjon mot Fulgencio Batista. Sammen med andre overlevende ble han dømt til fengsel på Isla de la Juventud, men ble sammen med Castro og de andre opprørerne, løslatt i et generelt amnesti i mai 1955. Etter løslatelsen deltok han 12. juni 1955 i stiftelsen av 26. juli-bevegelsen og dro deretter til Mexico for å delta i oppbyggingen av bevegelsens geriljagruppe.